hu id hbs_lat hu hu hu hu hu hu hu es hu ca hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu es hu hu hu hu hu hu hu en de id hbs_lat hu hu hu hu hu hu hu hu hu hu hu hu en hu hu hu hu hu pt en hu hu hu hu hu hu es hu ca hu hu hu hu hu hu hu hu hu hu hu
Bútorápolás, tisztítás - Divano Design ülőgarnitúrák
Amennyiben sokáig szeretné megőrizni ülőgarnitúrája szépségét, az alábbi útmutató segítségére lesz a szakszerű tisztításhoz, ápoláshoz.
A bőr egy természetes anyag, ami lélegzik, felveszi a környezet páratartalmát. Ebből következik, hogy könnyen kiszáradhat, ha tartósan nap vagy meleg éri.  A bőr megfelelő ápolásával ezt meg lehet akadályozni, és késleltetni a folyamatot, hogy minél hosszabb ideig élvezhessük ülőgarnitúránk szépségét.
A bőrbútorok ápolási igénye függ a bőr típusától, színétől. Fontos, hogy a tisztítást és ápolást kizárólag az adott bőrtípusra kifejlesztett ápolóval végezzük. Az általános bútorápoló szerek használatát nem ajánljuk, még akkor sem, ha használati útmutatójukban fel van tüntetve a bőrbútor tisztítás is. Továbbá semmiképpen nem szabad oldószer és szilikon tartalmú szereket használni a tisztításhoz, mert ezek jelentős károkat okoznak a bőr felületén!
A bútorokat minden hőforrástól minimum 30 cm-es távolságra helyezzük el, máskülönben a bőr (és a műbőr is) kiszáradhat, megrepedezhet, vagy megkeményedhet, ha hosszú ideig fűtőtest mellett áll.
Ne tegye ki bőrbútorát közvetlen napsugárzásnak sem, mert az UV fény nemcsak a fentebb írtak szerint szárítja, de ki is fakítja a kárpit színeit.
Évente egyszer használjon a bőr felfrissítésre szolgáló bőrbútor-ápoló, impregnáló terméket.
Semmilyen esetben ne alkalmazzon oldószeres, szilikonos vagy egyéb vegyszeres tisztítást a bőr /műbőr ülőgarnitúrán, mert helyrehozhatatlanul tönkreteheti azt!
Fentiek betartásával a bőr élettartama javul, így hosszú időn keresztül élvezheti eredeti szépségét, puhaságát.
Akárcsak a valódi bőrök esetében, a műbőr kárpitoknál szintén az állapotmegőrzés a legfontosabb, a megfelelő tisztító- és ápolószerekkel. Az ilyen darabok is igen hosszú életűek lehetnek, ha kifejezetten a hozzájuk készült ápolószereket alkalmazzuk.
Kizárólag magas kopásállóságú szövetekkel dolgozunk a bútorgyártás során. Cégünknél az Aquaclean szöveteket helyezzük előtérbe az anyag strapabírósága és könnyű tisztíthatósága végett.
A bútorszövet éppúgy rendszeres ápolást igényel, mint a bőr vagy a műbőr kárpitos bútorok. Mivel az ülőgarnitúra anyaga állandó pornak és koszolódásnak van kitéve, ezért célszerű heti rendszerességgel tisztítani. Így megelőzhető, hogy a szennyeződések mélyebben bekerüljenek az anyag belsejébe.
A kárpitrészek szerves oldószerrel (pl. aceton, benzin, stb.) való tisztítása szigorúan tilos, mert ezek a vegyszerek károsítják a szövetet!
A fa részeknél enyhén mosószeres, puha ruhával tisztítsa, majd törölje szárazra a bútort. Használható fabútorokra való bútorápoló is.
Szemcsés súrolószerek használata tilos bármely felületen! A fa részek karcossá válnak, sérül a lakkozás, a szövetrészek pedig elszíneződhetnek, illetve az anyagba ivódnak a szemcsék és belülről dörzsölik ki azt.
A szövet garnitúrákat időszakosan száraz kárpittisztító habbal kezelje, illetve rendszeresen - hetente - porszívózza ki az erre megfelelő, kefés kárpittisztító fejjel.
Az  Aquaclean szövetek  tisztítása
Az Aquaclean technológia egy forradalmian új eljárás, amely lehetővé teszi, hogy a foltok csupán tiszta víz segítségével eltávolíthatók legyenek. A szövetszálakat molekuláris védőbevonattal látták el a gyártás során, így szennytaszítóvá váltak, és a foltokat könnyű eltávolítani a kárpitról.
Itassa fel a bútorszövetre került szennyeződést egy nedvszívó anyaggal.
Nedvesítsen be kézmeleg tiszta vízzel egy nedvszívó fehér kendőt, és törölje le vele a foltot.
Nedves kendővel lágy nyomással törölgesse a foltot körkörös irányba, ha szüksége cseréljen vizet.
Amennyiben a folt nem tűnik el teljesen, ismételje meg a folyamatot ahányszor csak szükséges.
1222 Budapest, Promontor u. 57.
Gyakori kérdések és válaszok
Divano Design Kft. © 2019 - ulogarnitura.com - Minden jog fenntartva.
© 2018 Your Company. Designed by JoomShaper
Az Ülőgarnitúra.com weboldal cookie-kat (sütik) használ a jobb felhasználói élmény és anonim látogatottsági statisztikák gyűjtése céljából.